open-index/open-wikipedia-markdown huggingface dataset:
სკულკილი

[thumb|300px|მდინარე სკულკილი [ფილადელფია|ფილადელფიის მიდამოებში]]
**სკულკილი** (ინგლ. Schuylkill River, გამოითქმის /ˈskuːkəl/) — მდინარე პენსილვანიაში, აშშ; დაახლ. 209 კმ სიგრძითა და 5.000 კმ² აუზით მთლიანად ამ შტატში მდებარეობს. აღმოსავლეთის შტო სათავეს აპალაჩის მთებში იღებს რუსკარორას წყაროებთან, სკულკილის საგრაფოში. დასავლეთის შტო მაინერსვილში იწყება და აღმოსავლეთის შტოს ქალაქ სკულკილ-ჰეივენთან უერთდება. სკულკილი შემდეგ დელავერის მდინარეს უერთდებას, როგორც მისი უდიდესი მასაზრდოებელი, ყოფილი ფილადელფიის ფლოტის ეზოებთან, რომელიც ამჟამად ფილადელფიის ფლოტის ბიზნეს ცენტრია, ფილადელფიის საერთაშორისო აეროპორტის ჩრდილო-აღმოსავლეთით.

## რესურსები ინტერნეტში
*U.S. Geological Survey: PA stream gaging stations 
*Philly RiverCast 
*Advanced Hydrologic Prediction Service: Schuylkill River at Philadelphia
*Schuylkill Watershed Conservation Plan
*Schuylkill River National & State Heritage Area
*Delaware River Basin Commission Schuylkill River Maps
*Channel 6 Action News report: The Search for the Source of the Schuylkill River 
*History 
*Ganshohawanee, meaning rushing and roaring waters, later called Schulen-kill, or as it is pronounced today, Schuylkill, “school kill.” The Schuylkill Chamber of Commerce 

კატეგორია:აშშ-ის მდინარეები
The Memory Remains

**The Memory Remains** — ამერიკული მძიმე მეტალ ჯგუფ მეტალიკის პირველი სინგლი 1997 წლის ალბომიდან *Reload*.

## ტექსტი და მუსიკა 
სიმღერა დაწერილია ჯეიმზ ჰეტფილდისა და ლარს ულრიხის  მიერ. ტექსტი ეხება ერთ დროს დიდებულ, ახლა კი დავიწყებულ ცნობილ სახეს, რომელიც თავგანწირვით ცდილლობს იცხოვროს დიდების დღეებით, მაგრამ ამგვარად იგი იზოლირდება გარე სამყაროსგან. იგი შესაძლოა იყოს გამოხმაურება ფილმისა *Sunset Boulevard*, რომელშიც მოთხრობილია ისტორია ცნობილი პიროვნების შესახებ, რომლის დიდება წარსულს ჩაბარდა, მაგრამ მას გონება აერია და ჰგონია, რომ კვლავ ცნობილია.

## საკონცერტო ვერსიები 
სიმღერა პირველად შესრულდა ცოცხლად jam ვერსიაში 1996 წლის 2 ივლისს ნობლსვილში, ინდიანა, აშშ, ალბომის *Reload* გამოსვლამდე ერთი წლით ადრე. იგი იყო პირველი სიმღერა ამ ალბომიდან, რომელიც ცოცხლად შესრულდა. მისმა ღირებულებამ 400 000 დოლარს გადააჭარბა, რომელშიც შედიოდა ფართო პლატფორმის ღირებულება 100 000 დოლარის ოდენობით.

## ქავერები 
რამდენიმე ჯგუფმა შეასრულა სიმღერის ქავერი, მათ შორის The Kovenant, Spleen, Iron Horse და Stanford Harmonics.

## ჩარტები 
სინგლი წარმატებული გამოდგა, მიაღწია რა #28 ადგილს ბილბორდის საუკეთესო ასეულში, #3 ჩარტში მეინსტრიმული როკ ტრეკები და #13 გაერთიანებული სამეფოს სინგლების ჩარტში. ეს იყო მეტალიკის უკანასკნელი გამოჩენა ბილბორდის ცხელი ასეულის საუკეთესო ორმოც სიმღერას შორის, სანამ არ გამოვიდა The Day That Never Comes 2008 წელს.

## სიმღერების სია 
**CD სინგლი (გაერთიანებული სამეფო, ნაწ. 1)**
#The Memory Remains - 4:39
#Fuel for Fire (დასამთავრებელი ვარიანტი სხვა ტექსტით.)
#Memory (დემო ვერსია)

**CD სინგლი (გაერთიანებული სამეფო, ნაწ. 2)**
#The Memory Remains - 4:39
#The Outlaw Torn (Unencumbered by Manufacturing Restrictions Version) - 10:48
#King Nothing (Tepid Mix) - 5:07

**CD 2-ტრეკიანი სინგლი (აშშ და კანადა) & 7 სინგლი (ევროპა)**
#The Memory Remains - 4:39
#For Whom the Bell Tolls ('Haven't Heard It Yet' mix)

## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* ჯეისონ ნიუსტედი&nbsp;– ბასი, დამატებითი ვოკალი
* ლარს ულრიხი&nbsp;– დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1997 წლის სინგლები
გელაშვილი

საკუთარი სახელი **გელაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ გელაშვილი — პათოფიზიოლოგი
* ანთიმოზ გელაშვილი — სამოქალაქო ავიაციის მფრინავი
* ანტონ გელაშვილი — ფილოსოფოსი
* გელა გელაშვილი — ბიზნესმენი, პოლიტიკოსი
* ედიშერ გელაშვილი — მომღერალი
* ემზარ გელაშვილი — ველომრბოლელი
* ემზარ გელაშვილი — უშიშროების თანამდებობის პირი, პოლიტიკოსი
* ვალერი გელაშვილი — პოლიტიკოსი
* ვაჟა გელაშვილი — არქიტექტორი
* გელა გელაშვილი — ბიზნესმენი, პოლიტიკოსი
* გიორგი გელაშვილი — ფერშალი, ჯანმრთელობის დაცვის თანამდებობის პირი
* ზაზა გელაშვილი — სამხედრო პირი, პოლიციის მოხელე, პოლიტიკოსი
* ზურაბ გელაშვილი — ფეხბურთელი
* თამაზ გელაშვილი — ბიზნესმენი, პოლიტიკოსი
* კლარა გელაშვილი — რადიოლოგი
* მარი გელაშვილი — მსახიობი
* ნაირა გელაშვილი — ქართველი მწერალი
* ნანა გელაშვილი — აღმოსავლეთმცოდნე, ისტორიკოსი
* ნატო გელაშვილი — საესტრადო მომღერალი
* ნიკა გელაშვილი — რეჟისორი, სცენარისტი
* ნიკოლოზ გელაშვილი — ფეხბურთელი
* ნიკოლოზ გელაშვილი — მეცნიერი მეღვინეობის დარგში
* ნინო გელაშვილი — პარაშუტისტი, მხატვრული ქარგვის ოსტატი
* ნოდარ გელაშვილი — მეცნიერი ავტომატიკის დარგში
* ნოე გელაშვილი — პედაგოგი, ფიზიკოსი
* სიმონ გელაშვილი — ეკონომისტი, სტატისტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ჯულიო კაჩინი

[thumb|*Le Nuove musiche*-ს ([1602) პირველი გვერდი]]
**ჯულიო კაჩინი** (,  დ. 8 ოქტომბერი, 1551 — გ. 10 დეკემბერი, 1618) — იტალიელი კომპოზიტორი, მუსიკის პედაგოგი, მომღერალი, მუსიკოსი და მწერალი. მოღვაწეობდა რენესანსის დასასრულსა და ბაროკოს ადრეულ პერიოდში. ის იყო ოპერის ჟანრის ერთ-ერთი დამაარსებელი და ერთ-ერთი ყველაზე გავლენიანი შემქმნელი ბაროკოს სტილისა. ის იყო კომპოზიტორი ფრანჩესკა კაჩინის მამა.

## რესურსები ინტერნეტში
* ენციკლოპედია „ბრიტანიკა“

კატეგორია:იტალიელი კომპოზიტორები
კატეგორია:დაბადებული 1551
კატეგორია:გარდაცვლილი 1618
კატეგორია:მწერლები ანბანის მიხედვით
კატეგორია:რომში დაბადებულები
გრიგოლ გიორგაძე (აღმოსავლეთმცოდნე)

**გრიგოლ გრიგოლის ძე გიორგაძე** (დ. 28 ივლისი, 1927, ქუთაისი — გ. 2 აპრილი, 2005, თბილისი) — ქართველი ისტორიკოსი, აღმოსავლეთმცოდნე, საქართველოს მეცნიერებათა აკადემიის აკადემიკოსი (1993) 

## ბიოგრაფია
დაამთავრა ივანე ჯავახიშვილის სახელობის თბილისის სახელმწიფო უნივერსიტეტი 1952 წელს. ისტორიის მეცნიერებათა დოქტორი (1973), პროფესორი (1991), საქართველოს მეცნიერებათა აკადემიის ი. ჯავახიშვილის სახელობის ისტორიის და ეთნოლოგიის ინსტიტუტის განყოფილების გამგე (1988–იდან). თბილისის სახელმწიფო უნივერსიტეტის აღმოსავლეთმცოდნეობის ფაკულტეტის ასირიოლოგიის კათედრის გამგე (1991–იდან). ქართული ენციკლოპედიის რედაქციის ძველი ისტორიისა და რელიგიის სამეცნიერო–საკონსულტაციო სექციის თავმჯდომარე. 

მუშაობდა ძველი აღმოსავლეთის ისტორიაში, კერძოდ, ხეთოლოგიასა და მომიჯნავე დარგებში. გიორგაძის სამეცნიერო შრომები ეძღვნება ძირითადად ხეთების სახელმწიფო სოციალურ–ეკონომიკური ისტორიის, სახელმწიფოებრივი წყობის, მათი პოლიტიკური და ეთნიკური ისტორიის, ისტორიული გეოგრაფიის, სამართლის საკითხებს. იკვლევდა ხეთურ და ქართველურ ენათა, ხეთური და ძველ ქართული რელიგიური პანთეონის, ხეთებისა და ქართველურ ტომთა კულტურული ურთიერთობის საკითხებს. დაჯილდოებულია ღირსების ორდენით (1997).

## ბიბლიოგრაფია
*Борьба хеттов за Северную Сирию в период Древнехеттского царства, «Вестник древней истории», 1964, №1; 
*Очерки по социально- экономической истории Хеттского государства, Тб., 1973; 
*Производство и применение железа в Центральной Анатолии по данным хеттских клинописных текстов, «Древний Восток», М., 1985; 
*Неиндоевропейские этнические группы (хатты, каски) в древней Анатолии, კრ.: Разыскания по истории Абхазии, Тб., 1999; 
*Two Forms of Non-slave Labour in Hittite Society, «Labour in the Ancient Near East», New Haven, 1987. 

## ლიტერატურა
## რესურსები ინტერნეტში
* ისტორიული კალენდარი. საქართველოს პარლამენტის ეროვნული ბიბლიოთეკა
* „გრიგოლ გიორგაძე — ღვაწლმოსილი მეცნიერი და პედაგოგი“. „ანალები“ #1, 2007: 415-418

 

კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი ისტორიკოსები
კატეგორია:დაბადებული   28 ივლისი
კატეგორია:დაბადებული 1927
კატეგორია:გარდაცვლილი 2005
კატეგორია:გარდაცვლილი 2 აპრილი
გრიგოლ
კატეგორია:საქართველოს ღირსების ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისის სახელმწიფო უნივერსიტეტი
კატეგორია:ქართველი აღმოსავლეთმცოდნეები
კატეგორია:ქუთაისში დაბადებულები
30-ე ქუჩის სადგური

thumb|300px|სადგურის ფასადი 30-ე ქუჩიდან
thumb|300px|სადგურის დიდი ცენტრალური დარბაზი
**30-ე ქუჩის სადგური** () — არტ-დეკოს სტილის რკინიგზის სადგური ფილადელფიაში, უჭირავს ორი კვარტალი 30-ე და 32-ე ქუჩებს შორის, ქალაქის ცენტრის სიახლოვეს, მდ. სკულკილის ნაპირას. სადგური მოიცავს დიდ ცენტრალურ დარბაზსა და სავაჭრო ცენტრს. რკინიგზის ბაქანზე მგზავრები ეკალატორებს მიწისქვეშა პლატფორმაზე ჩაჰყავს.

## ისტორია
შენობის, რომელსაც თავდაპირველად "პენსილვანიის სადგური - 30-ე ქუჩა" ერქვა, კონსტრუქცია ჩიკაგოს არქიტექტურულმა ფიმამ "გრაამ, ანდერსონ, პრობსტ ენდ უაიტი" დააპროექტა (სხვა პენსილვანიის სადგურებთან ერთად). სადგური შეყვანილია აშშ-ის ისტორიულ ადგილთა ეროვნულ რეესტრში. მის დიზაინზე გავლენა ჩრდილოაღმოსავლეთის კორიდორის ელექტრიფიკაციამ მოახდინა. ამან შესაძლებელი გახადა რკინიგზის ხაზები სადგურის მთავარი კონსტრუქციის ქვეშ გასულიყო, მგზავრების ორთქმავლების გამონაბოლქვისგან დასაცავად.

სადგური იმ დროისთვის მრავალმხრივ ინოვაციას მოიცავდა, მათ შორის პნევმატური გვირაბის სისტემას, ელექტრონულ ინტერკომს და რკინა-ბეტონის სახურავს, რომელზეც მცირე ზომის თვითმფრინავს შეეძლო დაშვება.

სადგური 1933 წელს გაიხსნა, პენსილვანიის რკინიგზის (PRR) მიერ განხორციელებული ექსპანსიის დასრულებისას, რომლის შტაბ-ბინაც ასევე ფილადელფიაში იყო. მან ბროდ სტრიტის სადგური შეცვალა, ვინაიდან ეს უკანასკნელი ძალიან მცირე იყო ფილადელფიის მზარდი სამგზავრო მოთხოვნების დასაკმაყოფილებლად. PRR-ს სურდა მოეძებნა მოხერხებული მდებარეობა მის მთავარ ხაზზე ნიუ-იორკსა და ვაშინგტონს შორის.

ბროდ სტრიტის სადგური ქალაქის ცენტრში ჩიხში მოქცეული ტერმინალი იყო და საქალაქთაშორისო მატარებლებს მთავარი ხაზიდან გადახვევა უწევდა სადგურზე მოსახვედრად. ვინაიდან ბროდ-სტრიტის სადგური ძალიან დიდ საგარეუბნო მგზავრობის მოცულობას ემსახურებოდა, 30-ე სადგურთან აგებულ იქნა მიწისქვეშა საგარეუბნო სადგურიც.

დეპრესიისა და მეორე მსოფლიო ომის გამო ბროდ-სტრიტის სადგური 1952 წლამდე განაგრძობდა ფუნქციონირებას. ამ დროიდან მისი ფუნქცია 30-ე ქუჩის სადგურმა იტვირთა.

## სქოლიო
## რესურსები ინტერნეტში
*ამტრაკი: ფილადელფიის 30-ე ქუჩის სადგური

კატეგორია:ფილადელფიის ღირსშესანიშნაობები
კატეგორია:ისტორიული ადგილების ეროვნული რეესტრი: ფილადელფია
კატეგორია:ამტრაკის სადგურები
კატეგორია:რკინიგზის სადგურები პენსილვანიაში
კატეგორია:არტ-დეკოს სტილის რკინიგზის სადგურები
მშვიდობის ხიდი (თბილისი)

მინი|250პქ|მშვიდობის ხიდი
**მშვიდობის ხიდი** — საფეხმავლო ხიდი მდინარე მტკვარზე, თბილისში, მეტეხისა და ბარათაშვილის ხიდებს შორის. ერთმანეთთან აკავშირებს ერეკლე II-ის ქუჩასა (მიმდებარე სანაპიროსთან ერთად) და რიყეს. ხიდი აიგო  ქ. თბილისის მერიის დაკვეთით 2009-2010 წლებში. ოფიციალურად გაიხსნა 2010 წლის 6 მაისს. მშვიდობის ხიდი მე-11 ხიდია, თბილისის ტერიტორიაზე მდინარე მტკვარზე აგებულთაგან და ერთადერთია, რომელიც თბილისში XXI საუკუნეში აშენდა. ქალაქის ისტორიულ ნაწილში ასეთი ხიდის აშენებამ აზრთა სხვადასხვაობა გამოიწვია. ხიდი ყურადღებას იპყრობს ექსპრესიული მოხაზულობით, მასალითა და ტექნიკური აღჭურვილობით, მისი არქიტექტურული სტილის ისტორიულ გარემოსთან კონტრასტით. ხიდის სეართო ღირებულებამ შეადგინა 12,5 მლნ ლარი, რომელიც გამოყო ქალაქის ბიუჯეტმა. 

## კოსნტრუქცია
ხიდის არქიტექტორია იტალიელი მიკელე დე ლუკი, ხოლო განათების დიზაინერი — ფრანგი ფილიპ მარტინო). ხიდის კონსტრუქციას წარმოადგენს ლითონის ბადურა კარკასი, ხოლო შემავსებელს - მინის პანელები, რომლებიც ერთობლიობაში 150 მ² ფართობის მქონე ჩარდახის სახით ეხურება საფეხმავლო ბილიკს. მთელი კონსტრუქცია ეფუძნება 4 მძლავრ ფოლადისავე სვეტს, ხოლო ბილიკი ჩამოკიდულია კარკასზე ბაგირებით. სავალი ნაწილის სიგანე მდინარის თავზე 5 მეტრია, ბოლოებისკენ კი 2 მეტრამდე. საერთო სიგრძეა 156 მ. ხიდზე ასვლა შესაძლებელია, როგორც ერეკლე II ქუჩიდან და რიყიდან, ისე უშუალოდ სანაპირო ხეივნებიდან კიბეების მეშვეობით. ღამით ხიდი განათებულია სპეციალური ცვალებადი განათებით, რასაც უზრუნველყოფს 50 000-მდე ნათურა. 

## გამოხმაურება
ხიდმა საზოგადოებაში არაერთგვაროვანი რეაქცია გამოიწვია, როგორც ურბანისტულ-არქიტექტურული კუთხით, პროფესიული წრეებიდან, ისე საპროექტო-სამშენებლო პროცესის გამჭვირვალობის და საზოგადოების მონაწილეობის კუთხით, სხვადასხვა პოლიტიკური თუ არასამთავრობო ორგანიზაციების მხრიდან. იყო შენიშვნები და პრეტენზიები ხიდის მასშტაბთან და პროპორციებთან, ასევე მის ზედმეტად ექსპრესიულ დიზაინთან დაკავშირებით.

## ლიტერატურა 
**სარალიძე, ა.,* „თბილისის ხიდები“, გვ. 23, „ტფილისის ჰამქარი“, თბილისი, 2012

## რესურსები ინტერნეტში 
*მიკელე დე ლუკის პერსონალური ვებ საიტი , ;
*;

## სქოლიო 
კატეგორია:თბილისის ხიდები
კატეგორია:თბილისის ღირსშესანიშნაობები
ურ-ნამუს კოდექსი

thumb|350px|ურ-ნამუ (ტახტზე) გამგებლის უფლებამოსილებას ანიჭებს ჰაშამერს, იშკუნ-სინის უმაღლეს ქურუმს
**ურ-ნამუს კოდექსი** უძველესი დღემდე მოღწეული დაფა სასამართლო კანონთა კრებულით. დაწერილი იყო შუმერთა ენაზე დაახ. ძვ. წ. 2100-2050 წლებში. მიუხედავად იმისა, რომ წინასიტყვაობა კანონების ავტორობას ურის მეფე ურ-ნამუს (ძვ. წ. 2112-2095) მიაწერს, ზოგიერთ ისტორიკოსთა აზრით ისინი მისი ვაჟის შულგისა უნდა იყოს.

ნიპურთან ორ ფრაგმენტად ნაპოვნი კოდექსის პირველი ასლი 1952 წელს თარგმნა სამეულ კრამერმა. მისი ნაწილობრივად შენახვის გამო, მხოლო პროლოგისა და 5 კანონის ამოცნობა გახდა შესაძლებელი. დამატებითი ტაბლები მოგვიანებით იქნა ნაპოვნი და 1965 წელს ნათარგმნი, რამაც 57 კანონიდან 40-ის ამოცნობა გახადა შესაძლებელი. სიპართან ნაპოვნ კიდევ ერთ ასლში რამდენიმე უმნიშვნელო ცვლილებაა შეტანილი.

მიუხედავად იმისა, რომ უფრო ადრეული სასამართლო კოდექსებიც არსებობდა, როგორიცაა ურუკაგინის კოდექსი, ურ-ნამუს კოდექსი უძველესია გადარჩენილთა შორის. ის სამი საუკუნით წინ უსწრებს ხამურაბის კანონებს.

## ლიტერატურა 
* Miguel Civil. "The Law Collection of Ur-Namma." *Cuneiform Royal Inscriptions and Related Texts in the Schøyen Collection*, 221-286, edited by A.R. George, 2011, ISBN 9781934309339
* Claus Wilcke. "Der Kodex Urnamma (CU): Versuch einer Rekonstruktion." *Riches hidden in secret places: ancient Near Eastern studies in memory of Thorkild Jacobson*, edited by Zvi Abusch, 2002, ISBN 1-57506-061-2
* Martha T. Roth. "Law Collections from Mesopotamia and Asia Minor." *Writings from the Ancient World*, vol. 6. Society of Biblical Literature, 1995, ISBN 0-7885-0104-6

კატეგორია:სასამართლო კოდექსები
კატეგორია:ძველი შუმერი
კაპრი

მინი|200პქ
მინი|200პქ|კაპრის ხედი ზღვიდან
მინი|200პქ|კაპრის ნავსადგური. ხედი ანაკაპრიდან
**კაპრი** () – კუნძული ტირენიის ზღვაში, ეკუთვნის იტალიას. მდებარეობს ნეაპოლის ყურეში, სორენტინის ნახევარკუნძულის სიახლოვეს. კუნძული კურორტს წარმოადგენდა ჯერ კიდევ რომის რესპუბლიკის დროს.
* *ფართობი — 10.4 კმ.კვ.*
* *მოსახლეობა — 12.200 (2002)*

კაპრი შედის იტალიის ნეაპოლის პროვინციის შემადგენლობაში. კუნძულის მთავარი დასახლებული ნაწილია ქალაქი კაპრი. აქ მდებარეობს ორი მნიშვნელოვანი ნავსადგური, მარინა-პიკოლა და მარინა-გრანდე. კუნძულის დასავლეთ ნაწილში, შემაღლებულ გორაკებზე მდებარეობს მეორე განცალკევებული დასახლება — ანაკაპრი.

კაპრის პირველ მაცხოვრებლებს ბერძენი კოლონისტები წარმოადგენდნენ და სახელწოდებაც სწორედ ბერძნულიდან მოდის *κάπρος (kapros - გარეული ტახი)*

## გალერეა 

ფაილი:Wyspa Capri.JPG
ფაილი:Capri skaly Faraglione.JPG
ფაილი:Grotta Meravigliosa Capri.jpg
ფაილი:Capri naturalny lukJPG.jpg
ფაილი:Capri BW 2013-05-14 15-06-11 DxO.jpg
ფაილი:Via Krupp - Capri.jpg
ფაილი:Marina Piccola from August's Garden, Capri.jpg
ფაილი:Capri Monte Tiberio.JPG
ფაილი:Il Funiculare from Marina Grande to Capri 2013.jpg
ფაილი:Capri harbour from Anacapri 2013.jpg
ფაილი:Capri BW 2013-05-14 15-19-56 DxO.jpg

## რესურსები ინტერნეტში
*კაპრის ტურიზმი 
*კაპრის პანორამები 
* Satellite Map of Capri
* Capri in the Movies 
* Informational Video about The Island of Capri 
* Movie — It Started In Naples
* Movie — Contempt aka Le Mepris
* Capri Attractions and Practical Tips 

კატეგორია:იტალიის კუნძულები
კატეგორია:კუნძულები ანბანის მიხედვით
საირა-ცენტრი

thumb|სირა-ცენტრი
**სირა-ცენტრი** (Cira Centre), 29-სართულის, 133 მ სიმაღლის საოფისე მაღლივი შენობა დასავლეთ ფილადელფიის უნივერსიტი-სიტი უბანში, პენსილვანია, აშშ. არქიტექტორი სეზარ პელის მიერ დაპროექტებული შენობა ამტრაკის 1930-იანი წლების არტ-დეკოს სტილის 30-ე ქუჩის სადგურის პირდაპირ დგას. ცათამბჯენი ზედ მოქმედი რკინიგზის პლატფორმაზე აშენდა. მშენებლობა 2004 წელს დაიწყო და 2005 წლის ბოლოს დასრულდა.

პროექტი მრავალ წინააღმდეგობასთან იყო დაკავშირებული. ადგილი, სადაც ის შენდებოდა, ეკუთვნოდა განვითარების წამახალისებელ ზონას, რომელიც გათავისუფლებული იყო თითქმის ყველა საშტატო და ადგილობრივი გადასახადისგან. სირა-ცენტრს ფილადელფიის სხვა საოფისე ცათამბჯენების კანიბალიზაციას აბრალებდნენ, ვინაიდან ნაცვლად გარე ბიზნესის მოზიდვისა, მან ქალაქში უკვე არსებული სხვა ადგილობირივი კომპანიები გადმოიბირა.

კატეგორია:აშშ-ის ცათამბჯენები
კატეგორია:სეზარ პელის პროექტები
კატეგორია:პოსტმოდერნისტული არქიტექტურა
კატეგორია:2005 წლის არქიტექტურა
გოგორეთის ბრძოლა

**გოგორეთის ბრძოლა** — ბრძოლა გურიის აჯანყების დროს, 1841 წლის 9 აგვისტოს, აჯანყებულ გურულებსა და   რუსეთის იმპერიის რეგულარული ჯარის ნაწილებს შორის. 

1841 წ. აგვისტოსთვის გურიის აჯანყება გამწვავებული იყო. რუსეთის რეგულარული არმიის სარდალი გურიაში, პოლკოვნიკი ალექსეი ბრუსილოვი შიშობდა, რომ აჯანყებულები დაამყარებდნენ კონტროლს ოზურგეთი-შეკვეთილის გზაზე. ამის თავიდან აცილებისთვის ის 9 აგვისტოს, დილის 5 საათზე 200 ქვეითითა და 2 ზარბაზნით ოზურგეთიდან დასავლეთით დაიძრა. მან გზად შეიტყო, რომ სოფელ გოგორეთის ეკლესიასთან იმყოფებოდა 300-მდე აჯანყებული გლეხი, ხოლო მთლიანად სოფელში აჯანყებულების რაოდენობა 500-ს შეადგენდა. გოგორეთში თავს იყრიდნენ გლეხები და აზნაურები სხვადასხვა სოფლებიდან, რათა თავს დასხმოდნენ შეკვეთილის სიმაგრეს. ბრუსილოვმა წინ გაგზავნა კაპიტანი გაბაშვილი 100 ჯარისკაცით. აჯანყებულებმა გაბაშვილის რაზმს ცეცხლი გაუხსნეს. ამას ბრუსილოვმა არტილერიის ცეცხლით უპასუხა. ორმხრივი ცეცხლი 4 საათს, დილის 10 საათიდან შუადღის 2 საათამდე გაგრძელდა. ბრუსილოვს ტყვია-წამლის მარაგი ამოეწურა, თანაც ოზურგეთში მას მცირე გარნიზონი ჰყავდა დატოვებული, ამიტომ უკან დახევა დაიწყო. 

აჯანყებულებმა გლეხ აბესა ბოლქვაძის მეთაურობით 12 ვერსზე სდიეს რუსეთის ჯარს. ბრძოლაში რუსეთის ჯარის მხარეს დაიღუპა 6 და დაიჭრა 16 ადამიანი, ხოლო აჯანყებულებს რუსების მიერ არტილერიის გამოყენების გამო მიადგათ მეტი ზიანი, დაეღუპათ 15 და დაეჭრათ 40 ადამიანი, მათ შორის დაიჭრა აბესა ბოლქვაძე. რუსეთის რეგულარული ჯარის დამარცხებამ ახალი საბრძოლო შემართება მისცა აჯანყებულებს. 

## ლიტერატურა
*''გურული ვ.'. „საქართველოს ახალი ისტორია“ (1801-1918) წ I
*

კატეგორია:საქართველოს ბრძოლები 
კატეგორია:რუსეთის ბრძოლები
კატეგორია:XIX საუკუნის ბრძოლები
კატეგორია:გურიის ისტორია
კატეგორია:1841 წლის ბრძოლები
მაისაშვილი

საკუთარი სახელი **მაისაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი მაისაშვილი — ქართველი ეკონომისტი, პოლიტიკოსი
* დავით მაისაშვილი — ქართველი ფეხბურთელი
* სევერიან მაისაშვილი — ქართველი ფერმწერი

კატეგორია:ქართული გვარები
კიმ ჩენ ირის ტიტულების სია

[thumb|[კიმ ჩენ ირი]]

ჩრდილოეთ კორეაში მიღებულია ლიდერის — კიმ ჩენ ირის სახელის წინ სპეციალური ტიტულების ჩაწერა. 

ბელადის სახელი გამოიყოფა სპეციალური შრიფტით - უფრო მუქითა და დიდით. ეს გამოიყურება ასე - «დიდი მმართველი ამხანაგი **კიმ ჩენ ირის** მოსაზრებით ».

ტიტულები იქმნება კორეის სახალხო პარტიის ცენტრალურ კომიტეტში (**ცკ**).

ანალოგიური სიტუაცია არსებობდა კიმ ირ სენის მმართველობის დროს. ზოგი მეცნიერი ეცადა ამ ტიტულების შეკრებას. ქვემოთ წარმოდგენილია კიმ ჩენ ირის ტიტულების სია.

## სია 
## სქოლიო
კატეგორია:ჩრდილოეთი კორეა‎
Lucy in the Sky with Diamonds

**Lucy in the Sky with Diamonds** — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''.

ავტორების თქმით, სიმღერის შექმნაზე გავლენა მოახდინა ჯულიან ლენონის, ჯონის შვილის მიერ სკოლაში დახატულმა ნახატმა, რომელსაც მან უწოდა "ლუსი ალმასებით მოჭედილ ცაში". მაგრამ ალბომის გამოცემის შემდეგ მან სკანდალი გამოიწვია, ვინაიდან მსმენელთა ნაწილი თვლიდა, რომ სათაური აგრეთვე შესაძლოა ნიშნავდეს LSD-ს აბრევიატურას. თუმცა, ლენონი ამას ყოველთვის უარყოფდა.

## სქოლიო 
კატეგორია:The Beatles-ის სიმღერები
კატეგორია:1967 წლის სიმღერები
კატეგორია:ელტონ ჯონის სიმღერები
Harvester of Sorrow

„**Harvester of Sorrow**“ — ამერიკული მძიმე მეტალ ჯგუფ მეტალიკის მეორე სინგლი და მეექვსე სიმღერა მათივე მეოთხე სტუდიური ალბომი *...And Justice for All*.

## სიმღერის ტექსტი 
ტექსტში აღწერილია ადამიანი, რომელსაც ნორმალური ცხოვრება ჰქონდა და მოულოდნელად იწყებს გარშემო მყოფთა ხოცვას. სიმღერა ეხება იმას, თუ როგორ მოიცავს ადამიანს უგუნურება ალკოჰოლისა და ნარკოტიკების ზემოქმედების ქვეშ და თავის სიბრაზეს საკუთარ ოჯახზე ამოანთხევს, როგორ აწამებს მათ და, სიმღერის დასასრულს როგორცაა მინიშნებული, ხოცავს მათ.

## საკონცერტო შესრულება 
სიმღერა პირველად ცოცხლად შესრულდა 1988 წლის 23 მაისს ალბომის *...And Justice for All* გამოსვლამდე, დასავლეთ ჰოლივუდში, კალიფორნია, ფესტივალზე Monsters of Rock, რომელზედაც ასევე გამოვიდნენ ჯგუფები: დოკენი, სკორპიონსი, ვან ჰალენი და Kingdom Come.

## ქავერ და ტრიბუტ ვერსიები 
* სიმღერის ქავერი შეასრულა ალტერნატიულმა/სკა ჯგუფმა Link 80, 2000 წლის კრებულისთვის *Punk Goes Metal*;
* აპოკალიპტიკამ  - მეტალიკისადმი მიძღვნილი ალბომისთვის *A Tribute to the Four Horsemen*;
* გერმანულმა ელექტრონიკის შემსრულებელმა ჯგუფმა Funker Vogt - ტრიბუტ ალბომისთვის The Blackest Album vol. 3.

## სხვა ინფორმაცია 
სიმღერამ მიაღწია მეოცე ადგილს ბრიტანეთის სინგლების ჩარტში და სამი კვირა გაატარა იქ.

სიმღერამ გამოყენება ჰპოვა სპორტში, კერძოდ - ბეისბოლში.

## სიმღერების სია 
### CD სინგლი 
#Harvester of Sorrow (05:42)
#Breadfan (05:44)
#The Prince (04:26)

### პრომო 7" სინგლი 
#Harvester of Sorrow (05:42)

### 12-იანი სინგლი
#### A-მხარე 
#Harvester of Sorrow (05:42)

#### B-მხარე 
#Breadfan (05:44)
#The Prince (04:26)

## პერსონალი 
* ჯეიმზ ჰეტფილდი&nbsp;— წამყვანი ვოკალი, რიტმული გიტარა
* კირკ ჰემეტი&nbsp;— წამყვანი გიტარა
* ჯეისონ ნიუსტედი&nbsp;— ბას-გიტარა, დამატებითი ვოკალი
* ლარს ულრიხი&nbsp;— დრამები, დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1988 წლის სინგლები
კატეგორია:თრეშ მეტალ სიმღერები
კატეგორია:1988 წლის სიმღერები
With a Little Help from My Friends

**With a Little Help from My Friends** (თავდაპირველად -  „A Little Help from My Friends“) — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''. სიმღერა დაიწერა რინგო სტარისთვის, რომელიც მსმენელს სიმღერაში ბილი შირსის სახელით ევლინება. ჟურნალ როლინგ სტოუნის მიერ შედგენილ ყველა დროის 500 საუკეთესო სიმღერის რეიტინგში იგი #304 პოზიციას იკავებს.

ჯონ ლენონის თქმით, მიუხედავად იმისა, რომ სიმღერას რინგო ასრულებს, მასში საუბარია პოლ მაკ-კარტნიზე .

## რესურსები ინტერნეტში 
*ინფორმაცია საიტზე Beatles-Discography.com 

## სქოლიო
კატეგორია:The Beatles-ის სიმღერები
კატეგორია:1967 წლის სიმღერები
Getting Better

**Getting Better** — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''.

სიმღერა თავისი სტილით ახლოს არის The Beatles-ის ცნობილ კომპოზიციასთან Penny Lane. მისი სახელწოდება და მუსიკალური მხარე ოპტიმისტურ განწყობას ატარებენ, მაგრამ ტექსტი ნაწილობრივ ნეგატიურია. თუკი მაკ-კარტნი მღერის იმაზე, რომ ყველაფერი სულ უფრო უმჯობესდება, ლენონი პასუხად მღერის, რომ ამაზე უარესი არ შეიძლებოდა, ყოფილიყო. ლენონის თქმით, სტრიქონი ქალებთან ცუდად მოპყრობის შესახებ ავტობიოგრაფიულია.

ჯგუფის ბიოგრაფ ჰანტერ დეივისის თანახმად, სიმღერის სახელწოდება ძირითადად მომდინარეობს ჯიმი ნიკოლის, ჯგუფის შემცვლელი დრამერის (1964) მიერ წარმოთქმული სიტყვებიდან.

კატეგორია:The Beatles-ის სიმღერები
კატეგორია:1967 წლის სიმღერები
She's Leaving Home

'''She's Leaving Home'* — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში *Sgt. Pepper's Lonely Hearts Club Band''.  საგულისხმოა, რომ ამ სიმღერაში თავად ჯგუფის წევრები არც ერთ ინსტრუმენტზე არ უკრავენ. ამ მხრივ მსგავსი სიმღერებია Eleanor Rigby, Good Night და The Inner Light.

სიმღერა ეფუძნება ნამდვილ ისტორიას, რომელზეც მოთხრობილი იყო გაზეთში - გოგონას შესახებ, რომელიც სახლიდან გაიქცა.

კატეგორია:The Beatles-ის სიმღერები
კატეგორია:1967 წლის სიმღერები
Fixing a Hole

**Fixing a Hole** — ინგლისელი მუსიკოს პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''.  მის ავტორებად მითითებულები არიან ჯონ ლენონი და პოლ მაკ-კარტნი.

ხშირად სხვადასხვა მსმენელი ამტკიცებდა, რომ ეს სიმღერა არის ჰეროინის შესახებ, მაგრამ მაკ-კარტნის თქმით, ეს სიმღერა უბრალოდ მოსაწევზეა. ამას ხაზს უსვამს სიურეალისტური ლირიკა და ვოკალზე მორგებული ექოს ეფექტი.

კატეგორია:The Beatles-ის სიმღერები
კატეგორია:1967 წლის სიმღერები
Being for the Benefit of Mr. Kite!

**Being for the Benefit of Mr. Kite!** — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band''.

სიმღერის ძირითადი ავტორი ჯონ ლენონია. ძირითადად, მისი იდეა ეფუძნება XIX საუკუნის საცირკო პოსტერს (პაბლო ფანკის ცირკისათვის) რომელიც მან 1967 წლის 31 იანვარს შეიძინა  - იმ დღეს, როდესაც იღებდნენ სიმღერის Strawberry Fields Forever პრომო-ფილმს. ლენონის თქმით, სიმღერის ტექსტში გამოყენებული ყველაფერი, რაც იმ პოსტერზე წერია, გარდა ცხენის სახელისა - მას ჰენრი არ ერქვა (პოსტერზე ცხენი ნახსენებია, როგორც ’ზანთუსი’). მისტერ კაიტი სავარაუდოდ, უნდა ყოფილიყო უილიამ კაიტი, პაბლო ფანკის ცირკის თანამშრომელი.

კატეგორია:The Beatles-ის სიმღერები
კატეგორია:1967 წლის სიმღერები
რადიო თავისუფალი ევროპა/რადიო თავისუფლება

thumb|300პქ|რადიო თავისუფლების სამაუწყებლო არეალი
**რადიო თავისუფალი ევროპა/რადიო თავისუფლება** () — აშშ-ის კონგრესის მიერ დაარსებული და დაფინანსებული რადიოსადგური, რომელიც მაუწყებლობს ევროპის, ცენტრალური აზიისა და ახლო აღმოსავლეთის ქვეყნებში. რადიო თავისუფალი ევროპა/რადიო თავისუფლება გადასცემს ახალ ამბებსა და ანალიტიკურ გადაცემებს იმ ქვეყნებში, სადაც „ინფორმაციის მიღების თავისუფლება სრულად არაა უზრუნველყოფილი, ან შეზღუდულია მთავრობის მიერ“.

რადიოსადგური დაარსდა 1949 წელს, როგორც ანტი-კომუნისტური ინფორმაციის წყარო ცივი ომის დროს. მისი სათავო ოფისი ქალაქ მიუნხენში მდებარეობდა 1949-1995 წლებში, 1995 წლის შემდეგ კი იგი პრაღაშია განთავსებული. ცივი ომის დასრულების შემდეგ ევროპაში მაუწყებლობის მასშტაბები საგრძნობლად შემცირდა, სანაცვლოდ კი ახლო აღმოსავლეთი იქცა რადიოსადგურის უპირატეს ზონად. პრაღის სათავო ოფისის გარდა, „რადიო თავისუფლებას“ გააჩნია 21 ადგილობრივი ოფისი სამაუწყებლო რეგიონის ქვეყნებში და კორპორაციული შტაბ-ბინა ქალაქ ვაშინგტონში. მაუწყებლობა ხორციელდება 27 ენაზე 23 ქვეყანაში, მათ შორის რუსეთში, ირანში, ავღანეთსა და პაკისტანში.

რადიო თავისუფლების ქართული სამსახურის პირველი გადაცემა ეთერში 1953 წლის 3 მარტს გადაიცა. 2025 წელს, „რადიო თავისუფლების“ ზედამხედველმა აშშ-ის გლობალური მედიის სააგენტომ (USAGM) დაფინანსება შეუწყვიტა, პრეზიდენტ დონალდ ტრამპის ბრძანებულების შემდეგ.

## რესურსები ინტერნეტში 
* რადიო თავისუფალი ევროპა/რადიო თავისუფლება, ოფიციალური საიტი.
* რადიო თავისუფლება ქართულ ენაზე.

## სქოლიო 
კატეგორია:რადიოსადგურები
კატეგორია:ანტი-კომუნისტური ორგანიზაციები
პირადი პლანშეტური კომპიუტერი

მინი|250პქ|Microsoft-ის ტაბლეტური კომპიუტერი
**პლანშეტური კომპიუტერი**, ხშირად მოიხსენიება როგორც **პლანშეტი** — მობილური მოწყობილობა, რომელიც ბრტყელ კორპუსში აერთიანებს მობილურ ოპერაციულ სისტემას, სენსორულ ეკრანს, დამუშავების ელექტრონულ სქემებსა და მრავალჯერადი დატენვის ბატარეას. პლანშეტებს, კომპიუტერებისა, სხვა მოწყობილობების მსგავსად, ერთნაირი შესაძლებლობები გააჩნიათ, თუმცა აკლიათ ზოგიერთი შეტანა-გამოტანის (I/O) ფუნქცია.

თანამედროვე პლანშეტები სმარტფონების ბაზაზეა შექმნილი, თუმცა პლანშეტები სმარტფონებთან შედარებით დიდია — მათი ეკრანის ზომა დიაგონალზე 7 ინჩს (18 სმ) ან მეტს შეადგენს და შესაძლოა არ გააჩნდეთ ფიჭური კავშირის მხარდაჭერა. ლეპტოპებისგან განსხვავებით (რომლებიც ტრადიციულად დესკტოპისთვის შექმნილ ოპერაციულ სისტემებზე მუშაობენ), პლანშეტები, სმარტფონების მსგავსად, ჩვეულებრივ, მობილურ ოპერაციულ სისტემებს იყენებენ.

2010 წელს Apple-მა გამოუშვა მასობრივი ბაზრისთვის განკუთვნილი პირველი პლანშეტი iPad. შედეგად პლანშეტების გავრცელების არეალი სწრაფად გაიზარდა, და დღესდღეობით, მასობრივად გამოიყენება სხვადასხვა სფეროში. მწარმოებელთა შორის ბაზრის ყველაზე დიდ წილს Apple ფლობს, რომელსაც Samsung-ი და Lenovo მოჰყვებიან.

ფაილი:Samsung Galaxy Tab S5e.jpg|thumb|Samsung Galaxy Tab S5e-ის უკანა კორპუსი
ფაილი:Wikipedia Kindle Fire & iPad 1439.JPG|thumb|upright=1.4|Apple-ის iPad (მარცხნივ) და Amazon-ის Fire, ორი პოპულარული პლანშეტი
ფაილი:20230729_삼성_갤럭시_탭_S9.jpg|Samsung Galaxy Tab S9
ფაილი:Surface_pro.jpeg|Microsoft Surface Pro 11 — 2-ერთში ტიპის პლანშეტი მოხსნადი კლავიატურით.
ფაილი:HP_Tablet_PC_running_Windows_XP_(Tablet_PC_edition)_(2006).jpg|HP-ის პლანშეტი Windows XP-ის ოპერაციული სისტემით.

## რესურსები ინტერნეტში
* 

## სქოლიო
კუპავოგური

**კუპავოგური** — ისლანდიის მეორე უდიდესი ქალაქი, სადაც ცხოვრობს 30,314 კაცი. ეს ქალაქი მდებარეობს რეიკიავიკის სამხრეთით და შედის დიდი რეიკიავიკის შემადგენლობაში. კუპავოგურში ძირითადად არის საცხოვრებელი ადგილები, თუმცა აქ აგრეთვე არის კომერციული და სამრეწველო ცენტრებიც.

## დაძმობილებული ქალაქები 
## სქოლიო 
კატეგორია:ისლანდიის ქალაქები
კატეგორია:ისლანდიის მუნიციპალიტეტები
ალა-არჩის ეროვნული პარკი

**ალა-არჩის ეროვნული პარკი** მდებარეობს ტიან-შანის მთებში (ყირგიზეთი), ამ ტერიტორიაზე ეროვნული პარკი დაარსდა 1976 წელს და ის დედაქალაქ ბიშკეკიდან დაახლოებით 40 კილომეტრითაა დაშორებული. პარკი მოიცავს მდინარე ალა-არჩას ხეობას და აქ არსებულ მთებს, ეს ადგილები განსაკუთრებით პოპულარობით სარგებლობს ლაშქრობის, თხილამურებით სრიალის მოყვარულთა და მთამსვლელთა შორის. ზაფხულის ბოლოს და შემოდგომის დასაწყისში ამ პარკს განსაკუთრებით ბევრი ტურისტი სტუმრობს. 

პარკი მოიცავს დაახლოებით 200 კვადრატულ კილომეტრ ტერიტორიას და მისი საშუალო სიმაღლე შეადგენს 1500 მეტრს, ალა-არჩას ეროვნული პარკის მაქსიმალური სიმაღლეა 4 895 მეტრი. პარკში არის ოცი დიდი და მცირე მყინვარი, რომლებიდანაც რამდენიმე მდინარე იღებს სათავეს, მათგან აღსანიშნავია ალა-არჩა და აკ-შაი. ეროვნულ პარკში არსებული ცხოველთა სამყაროდან აღსანიშნავია თოვლის ლეოპარდი.

## რესურსები ინტერნეტში
*Ala-Archa National Park in World Database on Protected Areas
*"Ala-Archa National Park - Kyrgyzstan" Waymark
*Ala Archa Climbing information 
*Climbing route maps 
*Kyrgyz flora and parks

კატეგორია:ყირგიზეთის ეროვნული პარკები
კატეგორია:1976 წელს დაარსებული დაცული ტერიტორიები
ლილი იოსელიანი

**ლილი (ელენე) კონსტანტინეს ასული იოსელიანი** (დ. 25 მარტი, 1922, თბილისი — გ. 14 მაისი, 2014, იქვე) ― ქართველი რეჟისორი. პროფესორი, ჰუმანიტარულ მეცნიერებათა აკადემიის აკადემიკოსი, საქართველოს ხელოვნების დამსახურებული მოღვაწე, საქართველოს სსრ სახალხო არტისტი (1976).

## ბიოგრაფია
ლილი (ელენე) იოსელიანი დაიბადა 1922 წლის 25 მარტს. მისი მშობლები  იყვნენ ალექსანდრა ჟღენტი და კონსტანტინე იოსელიანი. ძმა — ჯაბა იოსელიანი.

1945 წელს დაამთავრა თბილისის შოთა რუსთაველის სახელობის თეატრისა და კინოს უნივერსიტეტი (პროფესორ გიორგი ტოვსტონოგოვის კლასი). 1946–1949 წლებში იყო მოზარდ მაყურებელთა თეატრის, ხოლო 1949–1957, 1960–1962 და 1965–1966 წლებში მარჯანიშვილის თეატრის დამდგმელი რეჟისორი. 1957–1960, 1962–1963, 1966–1969 წლებში იყო გორის გიორგი ერისთავის სახელობის თეატრის სამხატვრო ხელმძღვანელი, 1963–1965 წლებში კი თბილისის სანკულტურის თეატრის მთავარი რეჟისორი. 1969–1972 წლებში იყო რუსთაველის თეატრის დამდგემელი რეჟისორი.

ამ თეატრების გარდა ცალკეული დადგმები განახორციელა ქუთაისისა და რუსთავის თეარებში.

1945 წლიდან გარდაცვალებამდე მოღვაწეობდა თეატრალურ უნივერსიტეტში.

ლილი იოსელიანი 2014 წლის 14 მაისს, 92 წლის ასაკში გარდაიცვალა. დაკრძალულია დიდუბის პანთეონში.

## მნიშვნელოვანი დადგმები
* ბერნარდ შოუ:  „პიგმალიონი“ 
* მაქსიმ გორკი: „ფსკერზე“ 
* მაქსიმ გორკი: „მდაბიონი“ 
* ანტონ ჩეხოვი: „სამი და“ 
* ფიოდორ დოსტოევსკი: „იდიოტი“ 
* უილიამ შექსპირი: „აურზაური არაფრის გამო“ 
* უილიამ შექსპირი: „რომეო და ჯულიეტა“ 
* უილიამ შექსპირი: „ჰამლეტი“ 
* უილიამ შექსპირი: „ქარიშხალი“ 
* უილიამ შექსპირი:  „მეთორმეტე ღამე“ 
* გერჰარტ ჰაუპტმანი:  „მშვიდობის დღესასწაული“ 
* მერაბ ელიოზიშვილი: „ბებერი მეზურნეები“ 
* რეზო თაბუკაშვილი: „რას იტყვის ხალხი“ 
* ჯონ ბოინტონ პრისტლი:  „დრო და ქონვეის ოჯახი“
* დავით კლდიაშვილი:  „დარისპანის გასაჭირი“ 
* დავით კლდიაშვილი: „ირინეს ბედნიერება“  და მრავალი სხვა.

## ფილმოგრაფია
*1981: „დები წყვდიადში“  (ბურნარდა ალბა) რეჟ. ბიძინა ჩხეიძე
*1984: „ახალგაზრდა კომპოზიტორის მოგზაურობა“ (ეფემია წერეთელი) რეჟ. გიორგი შენგელაია
*1985: „წყარო“ (ბებია ვარო) რეჟ. დარია ხოჯავა
* 1987:   „ფესვები“  რეჟ. ყარამან (გუგული) მგელაძე

მასზე გადაღებულია დოკუმენტური ფილმი „ოსტატობის გაკვეთილი“.

## წიგნები
* დიმიტრი ხვთისიაშვილი – „ლილი იოსელიანი“.

## ჯილდოები, პრემიები და პრიზები
* რუსთაველის პრემია
* კოტე მარჯანიშვილის პრემია
* 1976: საქართველოს სსრ სახალხო არტისტი
*საქართველოს ხელოვნების დამსახურებული მოღვაწე

## რესურსები ინტერნეტში
*    
* რეჟისორი ლილი იოსელიანი გარდაიცვალა. ნეტგაზეთი. 2014.05.14

## სქოლიო
კატეგორია:დაბადებული 25 მარტი
კატეგორია:დაბადებული 1922
კატეგორია:გარდაცვლილი 14 მაისი
კატეგორია:გარდაცვლილი 2014
კატეგორია:თბილისში დაბადებულები
კატეგორია:ქართველი რეჟისორები
კატეგორია:ქართველი მსახიობები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საქართველოს სსრ-ის სახალხო არტისტები
კატეგორია:შოთა რუსთაველის სახელობის პრემიის ლაურეატები
კატეგორია:კოტე მარჯანიშვილის სახელობის პრემიის ლაურეატები
ლ
კატეგორია:დიდუბის პანთეონში დაკრძალულები
Chocolate Starfish and the Hot Dog Flavored Water

***Chocolate Starfish and the Hot Dog Flavored Water*** — ამერიკული ნიუ-მეტალ ჯგუფ ლიმპ ბიზკიტის 2000 წლის 15 ოქტომბერს გამოცემული სტუდიური ალბომი, რიგით მესამე მის დისკოგრაფიაში. ბილბორდის 200 პოპულარული ალბომის ჩარტში მან #1 პოზიცია დაიკავა და გამოსვლიდან პირველი კვირის მანძილზე 1.05 მილიონი ასლის ოდენობით გაიყიდა, აქედან 400 000 ასლი მხოლოდ პირველ დღეს შეიძინეს.

ალბომმა დიდი წარმატება იქონია. გამოიცა რამდენიმე სინგლი, რომელმაც მისი პოპულარობა გაამყარა -  „My Generation“, „Rollin' (Air Raid Vehicle)“, „Take A Look Around“, „Boiler“ და „My Way“.

## სიმღერების სია
*ტრენტ რეზნორი მითითებულია Hot Dog-ის თანაავტორად (გამოყენებული სემპლების გამო)
*ერიკ ბარიე და უილიამ გრიფინი მითითებულები არიან My Way-ს ავტორებად (გამოყენებული სემპლების გამო)
*გლენ ფრი, დონ ჰენლი და ჯო უოლში მითითებულები არიან Livin' It Up-ს ავტორებად (გამოყენებული სემპლების გამო)
*მე-15 კომპოზიციაში ჟღერს ბენ სტილერის, მარკ უოლბერგის, რობ დირდეკისა და სტეფან ჯენკინსის ხმები.

## ჩარტები
;ალბომები

;სინგლები

## სქოლიო 
კატეგორია:ლიმპ ბიზკიტის ალბომები
კატეგორია:2000 წლის ალბომები
Spiceworld (ალბომი)

***Spiceworld*** — ინგლისური პოპ-ჯგუფ Spice Girls-ის მეორე ალბომი, გამოცემული 1997 წლის 3 ნოემბერს.  იგივე სახელწოდებას ატარებს ფილმი ჯგუფის შესახებ.

ალბომს დიდი წარმატება ხვდა წილად. მისი გამოცემის შემდეგ კიდევ უფრო იმატა ე.წ. „სპაისმანიამ“. ალბომიდან გამოვიდა რამდენიმე სინგლი, საიდანაც 3 მოხვდა აშშ-ს საუკეთესო 20-ეულში. მსოფლიო მასშტაბით გაიყიდა დისკის 20 მილიონი ასლი. ჯერი ჰალიველმა ამ ალბომის, ტურისა და ფილმის გადაღების შემდეგ დატოვა კოლექტივი და დაბრუნდა მხოლოდ 2007 წელს, როდესაც ჯგუფმა გამოსცა კრებული *Greatest Hits*.

## სიმღერების სია
**იაპონური გამოცემა**

## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## სქოლიო 
კატეგორია:Spice Girls-ის ალბომები
კატეგორია:1997 წლის ალბომები
კატეგორია:Virgin Records-ის ალბომები
საერთაშორისო უშიშროების დახმარების ძალები

მინი|200px|ISAF-ის ლოგო
**საერთაშორისო უშიშროების უზრუნველყოფის  ძალები** (; **ISAF**) — ავღანეთის ტერიტორიაზე ნატოს ეგიდითა და მეთაურობით მოქმედი საერთაშორისო სამხედრო კონტინგენტი, რომლის მისია ავღანეთში სტაბილურობისა და გრძელვადიანი უშიშროების უზრუნველყოფაა.

ISAF-ი ჩამოყალიბდა 2001 წლის 20 დეკემბერს გაეროს უშიშროების საბჭოს №1386 რეზოლუციის საფუძველზე. ძალების საწყისი მისია იყო ქაბულსა და მის გარშემო ტერიტორიაზე სტაბილურობის დამყარება, რათა ჰამიდ კარზაის დროებით მთავრობას შესძლებოდა ძალაუფლების ხელში აღება.

2003 წლის 13 ოქტომბერს უშიშროების საბჭოს გადაწყვეტილებით ISAF-ის მანდატი გავრცელდა მთელ ავღანეთზე. 

დღესდღეობით ISAF-ი წარმოადგენს საერთაშორისო სამხედრო კოალიციას, რომელშიც მსოფლიოს 50-მდე ქვეყანა და 110,000-მდე ჯარისკაცი მონაწილეობს. ISAF-ი ავღანეთის მთელ ტერიტორიაზე აწარმოებს ბრძოლას თალიბანის, ალ-კაიდასა და სხვა ექსტრემისტული ორგანიზაციების წევრებთან.

### ISAF-ში მონაწილე ქვეყნები 
[მინი|[აშშს პრეზიდენტი ბარაკ ობამა ხვდება დაჭრილ ქართველ ჯარისკაცს ალექსანდრე ტუღუშს.]]
მინი|ავსტრალიელები პატრულირებაზე
მინი|ახალი-ზელანდიის არმიის ჯარისკაცი
მინი|რუმინელი ჯარისკაცები სამხრეთ ავღანეთში
[მინი|ამერიკელების კონვეი [კაპისას პროვინციაში]]
[მინი|დიდი ბრიტანეთის [სამეფო სამხედრო-საჰაერო ძალები]]

## ლიტერატურა 
* Sean M. Maloney, *Enduring The Freedom: A Rogue Historian In Afghanistan.*. Dulles: Potomac Books, Incorporated, 2005, ISBN 1-57488-953-2
* Alexander Mattelaer, How Afghanistan has Strengthened NATO. *Survival *, 2011, 53 (6), pp.&nbsp;127–140.

## რესურსები ინტერნეტში 
* Official ISAF Site 
* ISAF Youtube Videos
* Official ISAF Videos 
* ISAF's voice toward the Afghan people (English and Dari) 
* Video of British ISAF Patrol in Action 
* Official site of the Allied Joint Force Command Brunssum, Netherlands

## სქოლიო 
კატეგორია:საერთაშორისო ორგანიზაციები
კატეგორია:სამხედრო ალიანსები
კატეგორია:ავღანეთი
ორლოვის ბრილიანტი

მინი|ორლოვი საიმპერატორო სკიპტრაში
**ორლოვის ბრილიანტი** (ძველი სახელწოდება „დერიანური“ ) (189,62 კარატი) — ინდოეთი. XVI—XVII საუკუნე. მომწვანო-მოცისფრო შეფერილობის. იგი გრაფმა ორლოვმა ამსტერდამში იყიდა და ეკატერინე II-ს მიუძღვნა. მსოფლიოში ერთ–ერთი ყველაზე ცნობილი ალმასი. აღმოჩენისას ქვა 400 კარატს შეადგენდა. იგი შეიძინა შაჰ–ჯაჰანმა. მან მრავალი პატარა იარუსებად დაწყობილი წახნაგების საშუალებით ქვას ინდური ვარდის ფორმა მისცა. დაწახნაგების შემდეგ ქვა 199,6 კარატამდე შემცირდა. მძიმედ დაავადებული შაჰ–ჯეჰანის მემკვიდრეს, მის უფროს ვაჟს დარაშიკალს სურდა ქვეყნის მთლიანობის შენარჩუნება, ინდუსებთან მშვიდობა, სახელოვან წინაპართა პოლიტიკის გაგრძელება, მაგრამ მუსლიმი მოლები და და დიდებულები შაჰ–ჯეჰანის მეორე ვაჟს, დაუნდობელ ფანატიკოსს აურანგზებს ემხრობოდნენ. ამ უკანასკნელმა აჯობა ძმას, თავისი მეომრებით შევიდა აგრაში, სადაც შეიტყო მამის გამოჯანმრთელების ამბავი. 

აურანგზებმა სასწრაფოდ გასცა მამის დაპატიმრებისა და ციხე–სიმაგრეში ჩამწყვდევის ბრძანება და ტახტის მფლობელი შეიქნა. 1665 წელს ახალმა მმართველმა ჟან ბატისტ ტავერნიეს თავისი უძვირფასესი ქვების აღწერის ნება მისცა. ძვირფასი ალმასი ტავერნიეს წიგნში დიდი მუღალის სახელწოდებით იხსენიება. ქვა მოცისფრო–მომწვანო შეფერილობისაა.

გადმოცემის თანახმად, ალმასი კარგა ხნის მანძილზე სერიგაპატამის ტაძარში ბუდას ქანდაკების მესამე თვალს წარმოადგენდა. XVIII საუკუნის დასაწყისში ალმასი მოიპარა ფრანგმა კარისკაცმა, ვინც ტაძარში შეღწევის მიზნით, საგანგებოდ მიიღო მათი რწმენა, მოიპოვა ქურუმის ნდობა და ტაძრის მცველად დაიწყო მუშაობა. ჯარისკაცმა ქვა მადრასში 2 000 ფუნტ სტრელინგად მიჰყიდა ინგლისური ხომალდის კაპიტანს, რომელმაც, თავის მხრივ, ძვირფასი ქვა 12 000 ფუნტად დაუთმო ლონდონში მცხოვრებ ებრაელ ვაჭარს. ამის მერე გარკვეული დროით ალმასის კვალი ქრება. 

1767 წელს სომეხმა ვაჭარმა გრიგოლ საფრასმა (შაფრასი) სპარსი მეომრისაგან შეიძინა ალმასი და ამსტერდამის ბანკში დააგირავა, ხოლო ხუთი წლის შემდეგ 125 000 მანეთად მიჰყიდა თავისი მეუღლის ბიძაშვილს, სამეფო კარის იუველირს, სომეხ ივან ლაზარევს (ოვანე ეგიაზარიანი).

1773 წელს ამსტერდამში მყოფმა რუსმა თავადმა გრიგორი ორლოვმა ვაჭარ ლაზარევისგან ალმასი 400 000 მანეთად შეიძინა, ვაჭარს 20 000 მანეთის ოდენობით პენსია დაუნიშნა და დიდებულის წოდების დამადასტურებელი სიგელი უბოძა. გრიგორი ორლოვმა ბრილიანტი 1773 წლის 24 ნოემბერს, ეკატერინე II-ის სახელობის დღის აღსანიშნავად ცარსკოე სელოში გამართულ წვეულებაზე უსახსოვრა რუსეთის იმპერატორს. ორლოვი ამ უძვირფასესი საჩუქრით იმპერატორის გულის მოგებასა და ძველი უფლებების აღდგენას ცდილობდა, მაგრამ დედოფალი კვლავ ახალი ფავორიტის, თავად პოტიომკინის ერთგული დარჩა. 1784 წელს ეკატერინე II-ის ბრძანებით ალმასმა რუსეთის იმპერატორთა კვერთხი დაამშვენა.

ამჟამად ალმასი ორლოვი 199,6 კარატს შეადგენს და მოსკოვის ალმასთა ფონდში ინახება.

## ლიტერატურა 
* ნინო გომართელი, ეს საბედისწერო ალმასები, „ომეგა“, № 2, 2003 წ., გვ.50
* Malecka, A. " Did Orlov buy the Orlov ?", Gems and Jewellery, July 2014, vol. 23, no. 6, pp. 10–12.
* Malecka, A. «The Great Mughal and the Orlov: One and the Same Diamond ?», Journal of Gemmology, 2016, VOL. 35, PP. 2-9.

კატეგორია:ძვირფასი თვლები
კატეგორია:ალმასები
კატეგორია:ბრილიანტები
დეივიდ პიტრეიესი

მინიატიურა|დეივიდ ჰოუველ პიტრეიესი
გენერალი **დეივიდ ჰოუველ პიტრეიესი** (, გამოითქმის /pɨˈtreɪ.əs/; დ. 7 ნოემბერი, 1952) — საერთაშორისო უშიშროების დახმარების ძალებისა და ავღანეთში აშშ-ის სამხედრო ძალების მეთაური. მის სხვა ოთხვარსკვლავიან დავალებათა შორის იყო აშშ-ის ცენტრალ-კომანდის (USCENTRCOM) მე-10 მეთაურობა 2008-2010 წლებში და ერაყის მრავალეროვნული ჯარების (MNF-I) გენერალ-მეთაურობა 2007-2008 წლებში. MNF-I-ის მეთაურის როლში პიტრეიესი ერაყში მთელ კოალიციის ჯარებს განაგებდა. მიმდინარე პოსტზე 2010 წლის 4 ივლისიდან მსახურობს.

პიტრეიესს მეცნიერებათა ბაკალავრის ხარისხი აქვს აშშ-ის სამხედრო აკადემიიდან, რომელიც 1974 წელს დაამთავრა, როგორც წარჩინებულმა კადეტმა (კლასის საუკეთესო 5%-ში). 1983 წელს აშშ-ის არმიის მეთაურთა და გენერალური შტაბის კოლეჯის კურსდამთავრებულმა გენერალი ჯორჯ მარშალის პრემია მიიღო. მას შემდეგ 1985 წელს ჯერ საზოგადო საქმეთა მაგისტრის, შემდეგ კი (1987 წ.) ფილოსოფიის დოქტორის ხარისხი მიიღო პრინსტონის უნივერსიტეტის ვუდროუ უილსონის საზოგადო და საერთაშორისო ურთიერთობათა სკოლაში. მოგვიანებით აშშ-ის სამხედრო აკადემიაში საერთაშორისო ურთიერთობების პროფესორის ასისტენტად მუშაობდა.

## რესურსები ინტერნეტში
* ენციკლოპედია „ბრიტანიკა“
* ლენტაპედია

კატეგორია:აშშ-ის არმიის გენერლები
კატეგორია:ცენტრალური სადაზვერვო სააგენტოს დირექტორები
კატეგორია:დაბადებული 7 ნოემბერი
კატეგორია:დაბადებული 1952
კატეგორია:ცოცხალი ადამიანები
იოდოკი

**იოდოკი** () — კორეის პენეიტენციარული სისტემის დაწესებულება (საკონცენტრაციო ბანაკი). ოფიციალური სახელწოდება — **ყოფნის ცენტრი № 15** (). ზოგი წყარო უწოდებს იოდოკს „საპატიმრო ბანალს“ () და „საკონცენტრაციო ბანაკს“ (). ჩრდილოეთ კორეისგან დამოუკიდებელი წყაროების ცნობით ბანაკი გამოიყენება პოლიტიკური პატიმრების შეყრისთვის. გაიხსნა 1959 წელს. განთავსებულია პროვინცია ჰამგიონ-ნამდოს უეზდ იოდოკში, თუმცა ასევე უკავია პროვინცია პჰიონან-ნამდოს უეზდ ტეჰინის ტერიტორია. ბანაკის კოორდინატებია — .

ჩრდილოეთი კორეის ოფიციალური პოზიციით, კორეაში არ არსებობს პოლიტიკური პატიმრები, ხოლო შეტყობინებები ამისა და ჩრდილოეთ კორეაში ადამიანთა უფლებების შელახვის შესახებ არის „სამხრეთკორეელი მარიონეტკებისა“ და „მემარჯვენე იაპონელი რეაქციონერების“ მიერ მომზადებული ფალსიფიკაციები.

არასამთავრობო ორგანიზაციის „აშშ კომიტეტი ჩრდილოეთ კორეაში ადამიანთა უფლებების შესახებ“ ინფორმაციით, ბანაკში იმყოფება 40 000 პატიმარი. იოდოკი არის დახურული ობიექტი, ამიტომაც მის შესახებ წყაროდ ითვლება ყოფილი პატიმრების მიერ მოწოდებული ინფორმაცია, FujiTV-ს მიერ შესრულებული საიდუმლო გადაღება და მრავალი თანამგზავრული გადაღება. 2010 წლის იანვრისთვის სამხრეთკორეული პრესის მონაცემებით, სამხრეთ კორეაში ცხოვრობს 254 ყოფილი პატიმარი, თუმცა სხვადასხვა მიზეზების გამო მათგან მხოლოდ მცირე ნაწილი ყვება იოდოკში თავისი ცხოვრების შესახებ.

რუსი აღმოსავლეთმცოდნე ანდრეი ლანკოვი მიიჩნევს, რომ ყველა ჩრდილოეთკორეულ ბანაკებს შორის იოდოკი „არის ყველაზე ლიბერალური რეჟიმით, მას უკავია საშუალო ადგილი კლასიკურ კონცენტრაციულ ბანაკსა და გადასახლებულთათვის დაცულ რაიონს შორის“.

## სქოლიო 
კატეგორია:ჩრდილოეთი კორეა
C-40 Clipper

**Boeing C-40 Clipper** — სამგზავრო თვითმფრინავის Boeing 737-700C სამხედრო ვერსია. იგი გამოიყენება აშშ-ის სამხედრო-საზღვაო ძალებისა და აშშ-ის სამხედრო-საჰაერო ძალების მიერ.

## რესურსები ინტერნეტში 
* C-40-ის გვერდი საიტზე Boeing.com
* C-40A Naval-ის ისტორიის გვერდი 
* C-40 დეტალური მიმოხილვა საიტზე GlobalSecurity.com

კატეგორია:თვითმფრინავები
კატეგორია:სამგზავრო თვითმფრინავები
ფლინტსტოუნები

***ფლინტსტოუნები*** () — ამერიკული ანიმაციური ტელესერიალი, რომელიც გადიოდა ტელეარხის ABC ეთერში 1960 წლის 30 სექტემბრიდან 1966 წლის 1 აპრილამდე. სერიალში მოთხრობილია მუშათა კლასის ქვის ხანის ადამიანებსა და მათ ოჯახებზე, ძირითადად - ფრედ ფლინსტოუნსა და ბარნი რაბლზე. სერიალი შემდგომში არაერთი სრულმეტრაჟიანი ანიმაციური ეკრანიზაციის სახით იქნა გამოშვებული. დიდი პოპულარობა მოიპოვა 1994 წლის მხატვრულმა ფილმმაც.

## რესურსები ინტერნეტში 
* 
* Museum of Broadcast Communications: *The Flintstones* 
* The Flintstones - Cartoon Network Department of Cartoons (Archive)
* Webrock: The Flintstones and Hanna-Barbera Site
* The Flintstones page at Toonopedia

კატეგორია:1960-იანი წლების ანიმაციური სერიალები
კატეგორია:1960 წელს დაწყებული ამერიკული ტელესერიალები
კატეგორია:1966 წელს დასრულებული ამერიკული ტელესერიალები
კატეგორია:USA Cartoon Express
მურაბიტი

მინი|მურაბიტის აკლდამა დასავლეთ მაროკოში.
**მურაბიტი** (არაბ. مُرابِط‎‎ [murābiṭ] ან مَربوط‎ [marbūṭ]) — მაჰმადიანი წმინდანი, ადამიანი, რომელიც რიბატში ცხოვრობს, ანუ საკუთრი თავი მიძღვნილი აქვს რიბატისთვის, რელიგიური ლიდერი და მასწავლებელი დასავლეთ აფრიკაში და (ისტორიულად) მაღრიბში. მურაბიტი ხშირად განსწავლულია ყურანში. ზოგი მათგანი ასევე სინკრეტულ მაჰმადიანობამდელ ტრადიციებს იცავს, უძღვება სხვადასხვა ცერემონიულ ღვთისმსახურებას, ჭვრეტს მომავალს და საზოგადოების ცხოვრების წესს განაგებს.

## იხილეთ აგრეთვე 
*სუფიზმი

## ლიტერატურა 
*  Christian Coulon, *Pouvoir maraboutique et pouvoir politique au Sénégal*, Paris, Université de Paris, 1976, 2 vol. 594 p. (Thèse d’Etat, remaniée et publiée en 1981 sous le titre *Le marabout et le prince. Islam et pouvoir au Sénégal*, Paris, Pedone, XII-317 p.)
*  Bassirou Diop, *Le rôle joué par les marabouts toucouleurs dans l’islamisation du Sénégal*, Dakar, Université de Dakar, 1983 (Mémoire de Maîtrise)
* Christopher Harrison. *France and Islam in West Africa, 1860-1960*, Cambridge University Press (1988)  
* E. Westermarck, *Ritual and Belief in Morocco*. London 1926.
* Leonardo Alfonso Villalón. *Islamic Society and State Power in Senegal: Disciples and Citizens in Fatick*, Cambridge University Press, (1995)  

კატეგორია:ისლამი
კატეგორია:დასავლეთ აფრიკის რელიგია
მოჰამედ ჰუსეინ ფადლალა

დიდი აიათოლა **საიიდ მუჰამად ჰუსეინ ფადლალა** (არაბ.: محمد حسين فضل الله‎)(დ. 16 ნოემბერი, 1935 — გ. 4 ივლისი, 2010) — შიითი შეიხი, მოძრაობის "ჰეზბოლა" დამაარსებელი. დაიბადა ერაყის ქალაქ ჰეჯეფში ლიბანელი ემიგრანტების ოჯახში. მშობლიურ ლიბანში 1952 წელს დაბრუნდა. 1985 წელს მასზე განხორციელებული თავდასხმის შემდეგ ჰეზბოლაში ყველა ოფიციალური პოსტი დატოვა და მხოლოდ მისი სულიერი ლიდერის როლში დარჩა.

კატეგორია:აიათოლები
კატეგორია:დაბადებული  16 ნოემბერი
კატეგორია:დაბადებული 1935
კატეგორია:გარდაცვლილი 4 ივლისი
კატეგორია:გარდაცვლილი 2010
სტელსის თვითმფრინავი

[thumb|[F-117 Nighthawk სტელსის სისტემის გამანადგურებელ-ბომბდამშენი]]

**სტელსი** ან **სტელსის თვითმფრინავი** — თვითმფრინავი, რომელიც იყენებს სტელსის ტექნოლოგიას, რათა არ მოხვდეს რადიოლოკაციური დეტექტირების ქვეშ, შეზღუდოს ხილვადობა ინფრაწითელი გამოსხივების, ვიზუალური, აუდიო და რადიო სიხშირეების დიაპაზონებში. სტელსის ტექნოლოგიის განვითარება გერმანიაში დაიწყო მეორე მსოფლიო ომის დროს. სტელსის თვითმფრინავის თანამედროვე ცნობილ მაგალითებს წარმოადგენენ აშშ-ის F-117 Nighthawk (1981–2008), B-2 Spirit Stealth Bomber, F-22 Raptor, და F-35 Lightning II, აღნიშვნის ღირსია ინდო/რუსული ПАК ФА.

მიუხედავად იმისა, რომ ვერცერთი თვითმფრინავი რადარს სრულად ვერ „დააბრმავებს“, სტელსის თვითმფრინავი ახერხებს იმას, რომ რადარმა ვერ დააფიქსიროს იგი ეფექტურად და მიყვეს მის კვალს, რითაც ამცირებს თავდასხმის საშიშროებას. სტელსი ემყარება რთულ ფილოსოფიას, რათა შეზღუდოს მოწინააღმდეგის სენსორების დაფიქსირების, კვალის აღებისა და თავდასხმის უნარი სტელსის თვითმფრინავზე. ეს ფილოსოფია ითვალისწინებს ასევე სიცხეს, ხმაურს და თვითმფრინავის ყველა სხვა გამოსხივებას, რომლებიც ასევე შეიძლება გამოყენებული იქნას კვალის აღებისთვის.

## სქოლიო 
კატეგორია:საბრძოლო თვითმფრინავები
თიენძინი

**თიენძინი** () — მეტროპოლისი ჩინეთის ჩრდილო-აღმოსავლეთით. ეს დასახლებული პუნქტი არის ქვეყნის ოთხი ცენტრალური დაქვემდებარეობის ქალაქიდან ერთი. თიენძინის ურბანულ ტერიტორიას ესაზღვრება ხებეის პროვინცია და პეკინის (პეიძინგის) მუნიციპალიტეტი, რაც შეეხება აღმოსავლეთის საზღვარს, ის გადის ბოჰაის ყურეზე რომელიც წარმოადგენს ყვითელი ზღვის შემადგენელ ნაწილს. მოსახლეობის თვალსაზრისით ამ ტერიტორიას ჩინეთის სახალხო რესპუბლიკაში მეექვსე ადგილი უკავია, ხოლო  ფართობის მიხედვით მეხუთე ადგილს იკავებს, პეკინის, შანჰაის, გუანჯოუს და შენიანის შემდეგ.

ქალაქ თიენძინის ფართობი შეადგენს 11 920 კმ². ურბანული ტერიტორია გაშენებულია მდინარე ხაიხეს სანაპიროზე, აქ მდებარეობს პორტი, რომელიც ერთ-ერთ უმნიშვნელოვანეს როლს ასრულებს ქალაქში. მიუხედავად იმისა რომ ეს დასახლება ყვითელ ზღვასთან საკმაოდ ახლოს მდებარეობს, აქ კლიმატი მაინც კონტინენტურია. თიენძინიდან 96 კილომეტრში მდებარეობს დედაქალაქი პეკინი, ეს ორი ქალაქი ერთმანეთს მაღალსიჩქარიანი რკინიგზის მეშვეობით უკავშირდება.

## დაძმობილებული ქალაქები 
## რესურსები ინტერნეტში 
* ოფიციალური საიტი
* ქალაქ თიენძინის დიდი რუკა 

კატეგორია:ჩინეთის ქალაქები
Within You Without You

**Within You Without You** — ინგლისელი მუსიკოს ჯორჯ ჰარისონის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში ''Sgt. Pepper's Lonely Hearts Club Band*.

სიმღერაში ჟღერს მხოლოდ ჰარისონისა და უცნობი მუსიკოსების მიერ ჩაწერილი ინსტრუმენტული პარტიები და ვოკალი. ცნობილია მხოლოდ ის, რომ სიმებიანი ორკესტრის არანჟირება და ჩაწერა ჯორჯ მარტინს ეკუთვნის. ჰარისონი და ნილ ესპინოლი ამ სიმღერაში უკრავენ ტამბურაზე, ხოლო ამრიტ გაჯარი - დილრუბაზე.

ეს არის ჰარისონის მეორე კომპოზიცია, შეტანილი The Beatles-ის ალბომში, რომელიც დაიწერა ინდური კლასიკური მუსიკის გავლენით - წინა იყო Love You To, აგრეთვე ეს არის ცნობილია, რომ იგი დაიწერა ჰარმონიუმზე, კლაუს ფორმანის სახლში, სადაც "ბევრი მოსაწევი იყო". ჯორჯის ერთადერთი საავტორო სიმღერა ალბომზე *Sgt. Pepper's Lonely Hearts Club Band''.

თავდაპირველად კომპოზიცია 30 წუთიანი პიესის სახეს ატარებდა, მაგრამ ალბომისთვის შემოკლებული იქნა. განსხვავებული მიქსი შეტანილია ალბომში Love, სადაც იგი ერწყმის სიმღერას Tomorrow Never Knows.

ლენონის თქმით, ეს იყო ჰარისონის ერთ-ერთი საუკეთესო სიმღერა.

## სქოლიო
კატეგორია:The Beatles-ის სიმღერები
კატეგორია:1967 წლის სიმღერები